**รายงานการประชุมคณะกรรมการประจำคณะวิศวกรรมศาสตร์**

**ครั้งที่** 71-12**/2561**

**วันพฤหัสบดีที่** 5 กรกฏาคม **2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
4. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
5. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
6. อ.จารุพล สุริยวนากุล รองคณบดีฝ่ายพัฒนานักศึกษา
7. อ.กิตติพงษ์ ลาลุน ผู้ช่วยคณบดีฝ่ายวิชาการ

แทนรองคณบดีฝ่ายวิชาการ

1. รศ.วินัย ศรีอำพร กรรมการผู้ทรงคุณวุฒิ
2. รศ.ธนากร วงศ์วัฒนาเสถียร กรรมการผู้ทรงคุณวุฒิ
3. นางวรรณภา ไชยเสนา ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
3. ผศ.จุฬาภรณ์ เบญจปิยพร แทนหัวหน้าสาขาวิชาวิศวกรรมเครื่องกล
4. ผศ.วรินรำไพ เศรษฐ์ธนบุตร แทนหัวหน้าสาขาวิชาวิศวกรรมเคมี
5. รศ.สมชาย ชวนอุดม หัวหน้าสาขาวิชาวิศวกรรมเกษตร
6. รศ.วิระสิทธิ์ อิ่มถวิล แทนหัวหน้าสาขาวิชาวิศวกรรมไฟฟ้า
7. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม
8. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
9. นายเสรี เจริญกุล หัวหน้างานบริการการศึกษา
10. นายทองปาน สุนทรารักษ์ หัวหน้างานแผนยุทธศาสตร์และเทคโนโลยีสารสนเทศ
11. นางมยุรี ยงกำลัง หัวหน้างานคลังและพัสดุ
12. นางสาวกัญญณัท วรศรี หัวหน้างานบริหารและสื่อสารองค์กร
13. นางสาวสุกัญญา วรรณสิทธิ์ หัวหน้างานวิจัยและบริการวิชาการ

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

* 1. ประกาศ ก.พ.อ.เรื่อง การกำหนดชื่อสาขาวิชาสำหรับการเสนอขอกำหนดตำแหน่งทาง

วิชาการและการเทียบเคียงสาขาวิชาที่เคยกำหนดไปแล้ว พ.ศ. 2561

รองคณบดีฝ่ายบริหารได้แจ้งที่ประชุมว่า ตามที่ราชกิจจานุเบกษาได้ออกประกาศ ก.พ.อ. เรื่อง การกำหนดชื่อสาขาวิชาสำหรับการเสนอขอกำหนดตำแหน่งทางวิชาการและการเทียบเคียงสาขาวิชาที่เคยกำหนดไปแล้ว พ.ศ.2561 เพื่อให้สถาบันอุดมศึกษาปฏิบัติเป็นมาตรฐานเดียวกัน จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

* 1. โครงสร้างการบริหารงานคณะวิศวกรรมศาสตร์ พ.ศ.2561

**ประธานได้แจ้งที่ประชุมว่า คณะฯ ได้จัดทำโครงสร้างการบริหารงาน คณะวิศวกรรมศาสตร์ พ.ศ.2561 เรียบร้อยแล้ว เพื่อความสะดวกและเข้าใจในการปฏิบัติตามสายการทำงาน** จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

1.3 สรุปผลการประเมินการสอนรายบุคคล

รองคณบดีฝ่ายบริหารได้เสนอต่อที่ประชุมว่า คณะฯ จึงได้สรุปผลการประเมินการสอน เพื่อประกอบการขอตำแหน่งทางวิชาการของบุคคล จำนวน 3 ราย ดังนี้

1) รองศาสตราจารย์ณรงค์ เหลืองบุตรนาค ข้าราชการพลเรือนในสถาบันอุดมศึกษา มีความ

ประสงค์ขอกำหนดตำแหน่งทางวิชาการเป็น รองศาสตราจารย์ ในสาขาวิชาวิศวกรรมโยธา

2) ผู้ช่วยศาสตราจารย์ณัฐพงษ์ อารีมิตร พนักงานมหาวิทยาลัย มีความประสงค์ขอกำหนด ตำแหน่งทางวิชาการเป็นรองศาสตราจารย์ ในสาขาวิชาวิศวกรรมโยธา

3) ผู้ช่วยศาสตราจารย์ศุภสิทธิ์ คนใหญ่ พนักงานมหาวิทยาลัย มีความประสงค์ขอกำหนด ตำแหน่งทางวิชาการเป็นรองศาสตราจารย์ ในสาขาวิชาวิศวกรรมเกษตร

ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

1.4 สรุปรายงานการเบิกจ่ายเงิน รายรับ ประจำเดือนพฤษภาคม 2561

รองคณบดีฝ่ายบริหารได้แจ้งที่ประชุมถึงสรุปรายงานการเบิกจ่ายเงินงบประมาณแผ่นดินและงบประมาณเงินรายได้ ประกอบด้วยเงินงบประมาณในส่วนของคณบดีและรองคณบดี รวม 7 ฝ่าย ประจำปีงบประมาณ 2561 สิ้นสุด ณ วันที่ 31 พฤษภาคม 2561 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

1.5 ประกาศกรรมการบริหารงานบุคคล ประจำมหาวิทยาลัยขอนแก่น (ฉบับที่ 3/2561)

เรื่องหลักเกณฑ์และวิธีการย้าย การตัดโอนอัตรา การเปลี่ยนประเภทตำแหน่ง และการ

เปลี่ยนตำแหน่งของข้าราชการพลเรือนในสถาบันอุดมศึกษา และพนักงานมหาวิทยาลัย

รองคณบดีฝ่ายบริหารได้แจ้งที่ประชุมว่า ตามที่คณะกรรมการบริหารงานบุคคล มหาวิทยาลัยขอนแก่นได้ออกประกาศมหาวิทยาลัยขอนแก่น (ฉบับที่ 3/2561) เรื่อง **หลักเกณฑ์และวิธีการย้าย การตัดโอนอัตรา การเปลี่ยนประเภทตำแหน่ง และการเปลี่ยนตำแหน่งของข้าราชการพลเรือนในสถาบันอุดมศึกษา และพนักงานมหาวิทยาลัย** เพื่อให้เกิดความเหมาะสมและมีมาตรฐาน จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.6 งบจัดสรรให้หลักสูตรต่อนักศึกษาระดับบัณฑิตศึกษา 1 คน งบประมาณ 2562**

รองคณบดีฝ่ายบริหารได้แจ้งที่ประชุมว่าตามที่คณะฯได้ดำเนินการจัดสรรงบประมาณให้กับหลักสูตรระดับบัณฑิตศึกษาตามจำนวนนักศึกษา ในปีงบประมาณ พ.ศ. 2561 นั้น เพื่อให้เกิดความชัดเจนในเกณฑ์การจัดสรรมากยิ่งขึ้น คณะฯ จึงได้จัดทำเกณฑ์การจัดสรรงบประมาณให้กับหลักสูตรระดับบัณฑิตศึกษาตามจำนวนนักศึกษา ตั้งแต่ปีงบประมาณ พ.ศ. 2562 ซึ่งเกณฑ์การจัดสรรฯ ใหม่นี้จะทำให้หลักสูตรได้รับจัดสรรงบประมาณต่อจำนวนนักศึกษา 1 คนเพิ่มขึ้น ทั้งนี้ หากหลักสูตรใดได้รับงบประมาณตามเกณฑ์การจัดสรรดังกล่าวข้างต้น และใช้จ่ายไม่เพียงพอ ให้ขอความเห็นชอบจากหลักสูตรอื่นภายในสาขาวิชาเดียวกันที่มีงบประมาณคงเหลือเพียงพอเพื่อนำไปใช้จ่ายต่อไป หากไม่ได้รับความเห็นชอบ ให้หลักสูตรดังกล่าวขอใช้งบประมาณส่วนที่ขาดกับทางคณะฯ โดยงบประมาณส่วนที่ขาดที่ทางคณะฯ จัดสรรให้จะถูกหักออกจากงบประมาณที่จะได้รับจัดสรรในปีงบประมาณถัดไป และคณะฯ จะขอเข้าไปช่วยเหลือในการบริหารจัดการงบประมาณของหลักสูตรนั้นๆ รายละเอียดเกณฑ์การจัดสรรฯ ดังรายละเอียดตามเอกสารประกอบวาระการประชุม และประธานได้ขอความอนุเคราะห์ให้หัวหน้าสาขาวิชาชี้แจงรายละเอียดเกณฑ์การจัดสรรงบประมาณให้กับหลักสูตรระดับบัณฑิตศึกษาตามจำนวนนักศึกษา ให้คณาจารย์ภายในสาขาวิชาเพื่อรับทราบด้วย

**มติ ที่ประชุมรับทราบ**

**1.7 รายจ่ายหลักสูตรระดับบัณฑิตศึกษา งบประมาณ 2561**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้แจ้งที่ประชุมว่า ฝ่ายวิจัย บัณฑิตศึกษาและอุตสาหกรรมสัมพันธ์ได้สรุปรายรับรายจ่ายของแต่ละหลักสูตรระดับบัณฑิตศึกษา ประจำปีงบประมาณ พ.ศ. 2561 จำแนกตามหลักสูตร รายรับที่ได้รับจัดสรร และหมวดรายจ่าย จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.8 ผลการตรวจประเมินคุณภาพภายในระดับคณะ และระดับหลักสูตร ประจำปีการศึกษา 2560**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมถึงกิจกรรมการตรวจประเมินคุณภาพภายในระดับคณะ และระดับหลักสูตร ประจำปีการศึกษา 2560 ระหว่างเดือนกรกฎาคม – สิงหาคม 2561 ซึ่งจะมีทั้งตามเกณฑ์ TQR การสุ่มตรวจจากมหาวิทยาลัยขอนแก่น และการตรวจประเมินภายในคณะฯ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.9 การประชุมกรรมการคณะ**

รองคณบดีฝ่ายบริหารได้แจ้งที่ประชุมว่า ตามที่คณะฯ ได้มีการปรับโครงสร้างใหม่ ทำให้หัวหน้าสาขาวิชาคนเดิมไม่ได้อยู่ในคณะกรรมการคณะชุดเดิม แต่ในการดำเนินการประชุมคณะกรรมการประจำคณะฯ ถ้าองค์ประชุมมีจำนวนเกินครึ่งของจำนวนคณะกรรมการทั้งหมดก็สามารถดำเนินการประชุมกรรมการได้ จึงแจ้งที่ประชุมเพื่อทราบ

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่** 70-11**/2561 เมื่อวันพฤหัสบดีที่** 7มิถุนายน **2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ **70-11**/2561 โดยมีการแก้ไข ดังนี้

- หน้าที่ 1 บรรทัดที่ 26 ตัดข้อความในบรรทัดที่ 26 ออก

- หน้าที่ 5 บรรทัดที่ 14 หลังข้อความ (วศ.ม.) เพิ่มข้อความ “หลักสูตรปรัชญาดุษฏีบัณฑิต (ปรด.)”

- หน้าที่ 7 บรรทัดที่ 5 จาก “วันศุกร์ที่ 7” แก้ไขเป็น “วันศุกร์ที่ 8”

- หน้าที่ 11 บรรทัดที่ 13 ตัดข้อความในบรรทัดที่ 13 ออก แก้ไขเป็น “ขอหารือการงดการประชุม”

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 เรื่องสืบเนื่องวาระที่ 5.9 ขออนุมัติติดค่า I ในคราวประชุมครั้งที่ 70-11/2561 เมื่อวันพฤหัสบดีที่ 7 มิถุนายน 2561**

ประธานได้สอบถามที่ประชุมว่า สืบเนื่องวาระที่ 5.9 ขออนุมัติติดค่า I ในคราวประชุมครั้งที่ 70-11/2561 เมื่อวันพฤหัสบดีที่ 7 มิถุนายน 2561 ที่ประชุมได้มีมติไม่เห็นชอบอนุมัติติดค่า I ในรายวิชา 191499 CIVIL ENGINEERING PROJECT ประจำภาคการศึกษาปลาย ปีการศึกษา 2560 ของ นายกุลชาติ พิบูลย์สวัสดิ์ รหัสประจำตัวนักศึกษา 573040839-0 โดยให้หัวหน้าสาขาวิชาวิศวกรรมโยธาประชุมสรุปและเวียนผลการศึกษาส่งฝ่ายวิชาการใหม่ ภายในวันศุกร์ที่ 8 มิถุนายน 2561 และให้ฝ่ายวิชาการดำเนินการต่อไป นั้น จึงขอสอบถามความคืบหน้าต่อที่ประชุม

ผู้ช่วยคณบดีฝ่ายวิชาการได้แจ้งที่ประชุมว่า สาขาวิชาวิศวกรรมโยธาได้ดำเนินการประชุมเรียบร้อยแล้ว และสรุปผลการศึกษาในรายวิชาและนักศึกษาคนดังกล่าวข้างต้น เป็น F โดยฝ่ายวิชาการได้ดำเนินการเวียนผลการศึกษาและส่งผลการศึกษาให้มหาวิทยาลัยขอนแก่นเรียบร้อยแล้ว จึงแจ้งที่ประชุมเพื่อรับทราบ

**มติ ที่ประชุมรับทราบ**

**3.2 เรื่องสืบเนื่องวาระที่ 5.10 รับรองผลการศึกษา ในคราวประชุมครั้งที่ 70-11/2561 เมื่อวันพฤหัสบดีที่ 7 มิถุนายน 2561**

ประธานได้สอบถามที่ประชุมว่า สืบเนื่องวาระที่ 5.10 รับรองผลการศึกษา ในคราวประชุมครั้งที่ 70-11/2561 เมื่อวันพฤหัสบดีที่ 7 มิถุนายน 2561 ที่ประชุมได้มีมติเห็นชอบรับรองผลการศึกษา 249 รายวิชา ยกเว้นรายวิชา 191499 CIVIL ENGINEERING PROJECT และให้ฝ่ายวิชาการดำเนินการต่อไปนั้น จึงขอสอบถามความคืบหน้าต่อที่ประชุม

ผู้ช่วยคณบดีฝ่ายวิชาการได้แจ้งที่ประชุมว่า ฝ่ายวิชาการได้ดำเนินการเวียนผลการศึกษาในรายวิชาคนดังกล่าวข้างต้น และส่งผลการศึกษาให้มหาวิทยาลัยขอนแก่นเรียบร้อยแล้ว จึงแจ้งที่ประชุมเพื่อรับทราบ

**มติ ที่ประชุมรับทราบ**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 พนักงานมหาวิทยาลัยขอกำหนดตำแหน่งทางวิชาการ**

รองคณบดีฝ่ายบริหารได้เสนอต่อที่ประชุมว่า ด้วยมีพนักงานมหาวิทยาลัย ประเภทวิชาการ ได้แจ้งความประสงค์ขอกำหนดตำแหน่งทางวิชาการ จำนวน 4 ราย ดังนี้

1. ผู้ช่วยศาสตราจารย์ชัยภัทร เครือหงส์ ขอกำหนดตำแหน่งทางวิชาการเป็น  
   รองศาสตราจารย์ ในสาขาวิชาวิศวกรรมเคมี
2. รองศาสตราจารย์วีระ หอสกุลไท ขอกำหนดตำแหน่งทางวิชาการเป็นศาสตราจารย์ ในสาขาวิชาวิศวกรรมโยธา
3. ผู้ช่วยศาสตราจารย์เมธี บุญพิเชฐวงศ์ ขอกำหนดตำแหน่งทางวิชาการเป็น  
   รองศาสตราจารย์ ในสาขาวิชาวิศวกรรมโยธา
4. ผู้ช่วยศาสตราจารย์ณัฐพงษ์ อารีมิตร ขอกำหนดตำแหน่งทางวิชาการเป็น  
   รองศาสตราจารย์ ในสาขาวิชาวิศวกรรมโยธา

ทั้งนี้ ได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการ คณะวิศวกรรมศาสตร์ ในคราวประชุมครั้งที่ 9/2561 เมื่อวันที่ 13 มิถุนายน 2561 และครั้งที่ 10/2561 เมื่อวันที่ 4 กรกฎาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.2 รายชื่อผู้ทรงคุณวุฒิเพื่อพิจารณาตำแหน่งทางวิชาการ**

วาระลับ

**5.3** **ผลการคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งนักวิชาการโสตทัศนศึกษา**

รองคณบดีฝ่ายบริหารได้เสนอต่อที่ประชุมว่า ด้วยคณะกรรมการคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งนักวิชาการโสตทัศนศึกษา ตำแหน่งเลขที่ 1159 สังกัดคณะวิศวกรรมศาสตร์ มหาวิทยาลัยขอนแก่น ตามคำสั่งคณะวิศวกรรมศาสตร์ ที่ 399/2561 ลงวันที่ 11 พฤษภาคม 2561 ได้ดำเนินการสอบคัดเลือกบุคคลเข้าปฏิบัติงานในตำแหน่งนักวิชาการโสตทัศนศึกษา จำนวน 1 อัตรา เรียบร้อยแล้ว เมื่อวันที่ 13 มิถุนายน 2561 ผลปรากฏว่า นางสาวอรพรรณ แก้วสิทธิ์ เป็นผู้ได้รับการคัดเลือก จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.4 ผลการคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งเจ้าหน้าที่บริหารงานทั่วไป**

รองคณบดีฝ่ายบริหารได้เสนอต่อที่ประชุมว่า ด้วยคณะกรรมการคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งเจ้าหน้าที่บริหารงานทั่วไป ตำแหน่งเลขที่ 4548 สังกัด คณะวิศวกรรมศาสตร์ มหาวิทยาลัยขอนแก่น ตามคำสั่งคณะวิศวกรรมศาสตร์ ที่ 239/2561 ลงวันที่ 15 มีนาคม 2561 ได้ดำเนินการสอบคัดเลือกในตำแหน่งเจ้าหน้าที่บริหารงานทั่วไป จำนวน 1 อัตรา เรียบร้อยแล้ว เมื่อวันที่ 12 มิถุนายน 2561 ผลปรากฏว่า นางสาวมาริษา นันสมบัติ เป็นผู้ได้รับการคัดเลือก จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการ**

**5.5 พิจารณารายชื่อบุคลากรที่สร้างชื่อเสียงให้กับคณะวิศวกรรมศาสตร์ รอบที่ 2/2561**

รองคณบดีฝ่ายบริหารได้เสนอต่อที่ประชุมว่า ตามที่ฝ่ายบริหารได้แจ้งให้ภาควิชาและหน่วยงานพิจารณาบุคลากรในสังกัดที่สร้างชื่อเสียงให้กับคณะวิศวกรรมศาสตร์ รอบที่ 2/2561 (ผลงานตั้งแต่วันที่ 1 ธันวาคม 2560 – 31 พฤษภาคม 2561) แล้วนั้น บัดนี้ สาขาวิชาได้แจ้งรายชื่อ ผู้ที่สร้างชื่อเสียงให้กับคณะฯ รอบที่ 2/2560 จำนวน 2 ท่าน โดยผู้ที่ถูกเสนอชื่อจะให้ที่ประชุมคณะ

กรรมการประจำคณะวิศวกรรมศาสตร์ เป็นผู้พิจารณาเป็นกรณีๆ ไป ตามข้อ 13 แห่งประกาศคณะวิศวกรรมศาสตร์ มหาวิทยาลัยขอนแก่น (ฉบับที่ 14/2558) ลงวันที่ 25 มีนาคม 2558 เรื่อง หลักเกณฑ์การพิจารณาความดีความชอบของบุคลากร สายวิชาการ คณะวิศวกรรมศาสตร์ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้เพิ่มระดับคะแนนสุดท้ายให้แก่บุคลากรที่สร้างชื่อเสียงให้กับคณะวิศวกรรมศาสตร์ รอบที่ 2/2561 ดังนี้**

**- ศ.สุจินต์ บุรีรัตน์ ได้เพิ่มระดับคะแนนสุดท้าย ร้อยละ 2**

**- ผศ.ดารณี หอมดี ได้เพิ่มระดับคะแนนสุดท้าย ร้อยละ 3**

**ทั้งนี้ ให้ฝ่ายบริหารดำเนินการต่อไป**

**5.6 การจัดทำแผนพัฒนาบุคลากรที่ได้รับอนุญาตให้ลาไปศึกษา ฝึกอบรม ดูงาน หรือปฏิบัติการวิจัย เพื่อประกอบการพิจารณาเลื่อนเงินเดือน**

รองคณบดีฝ่ายบริหารขอถอนวาระ

**5.7 การเสนอชื่อคณะกรรมการสรรหากรรมการประจำคณะวิศวกรรมศาสตร์ ประเภทผู้แทนหัวหน้าสาขาวิชา**

รองคณบดีฝ่ายบริหารได้เสนอต่อที่ประชุมว่า เพื่อให้การดำเนินการสรรหากรรมการประจำคณะวิศวกรรมศาสตร์ ประเภทผู้แทนหัวหน้าสาขาวิชา เป็นไปด้วยความเรียบร้อย จึงขอให้ที่ประชุมพิจารณาเสนอชื่อบุคคลเพื่อแต่งตั้งเป็นคณะกรรมการสรรหากรรมการประจำคณะวิศวกรรมศาสตร์ ประเภทผู้แทนหัวหน้าสาขาวิชา โดยมีองค์กรประกอบเป็นไปตามมติที่ประชุมคณะกรรมการประจำคณะฯ ในคราวประชุมครั้งที่ 13-13/2561 เมื่อวันที่ 24 ธันวาคม 2558 จำนวน 3 – 5 คน ซึ่งอาจเป็นบุคคลภายในหรือภายนอกคณะ ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเสนอชื่อผู้ดำรงตำแหน่งและผู้มีนามดังต่อไปนี้ เพื่อแต่งตั้งเป็นคณะกรรมการสรรหากรรมการประจำคณะวิศวกรรมศาสตร์ ประกอบด้วย**

**1. รองคณบดีฝ่ายบริหาร เป็นประธานกรรมการ**

**2. รองคณบดีฝ่ายวิชาการ เป็นกรรมการ**

**3. รองคณบดีฝ่ายแผนยุทธศาสตร์และพัฒนาคุณภาพ เป็นกรรมการ**

**4. รองศาสตราจารย์ศุภฤกษ์ สินสุพรรณ เป็นกรรมการ**

**5. ผู้ช่วยศาสตราจารย์สมนึก ชูศิลป์ เป็นกรรมการ**

**6. ผู้อำนวยการกองบริหารงานคณะวิศวกรรมศาสตร์ เป็นเลขานุการ**

**ทั้งนี้ ให้ฝ่ายบริหารดำเนินการต่อไป**

**5.8 การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 6/2561**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วย ผู้ช่วยศาสตราจารย์ธัชพงศ์ กตัญญูกุล สาขาวิชาวิศวกรรมคอมพิวเตอร์ ได้ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำปี 2561 งวดที่ 6/2561 จากมหาวิทยาลัยขอนแก่น เป็นจำนวนเงินรวม 70,000 บาท เพื่อไปนำเสนอผลงาน วิจัยฯ ในการประชุมวิชาการนานาชาติ The 8th IAPR TC3 Workshop on Artificial Neural Networks in Pattern Recognition ระหว่างวันที่ 19 - 21 กันยายน 2561 ณ เมือง ซีเอน่า สาธารณรัฐอิตาลี จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.9 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษาเรียนครบหลักสูตรในภาคการศึกษาปลาย ปีการศึกษา 2560 จำนวน 4 คน โดยผ่านการตรวจสอบความถูกต้องจากสาขาวิชา และได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 12/2561 เมื่อวันที่ 18 มิถุนายน 2561 และในคราวประชุมครั้งที่ 42-7/2561 เมื่อวันที่ 2 กรกฎาคม 2561 เรียบร้อยแล้ว โดยมีรายละเอียดดังนี้

**หลักสูตรวิศวกรรมศาตรมหาบัณฑิต (วศ.ม.)**

- สาขาวิชาวิศวกรรมเครื่องกล แผน ก แบบ ก 2 จำนวน 2 คน

- สาขาวิชาวิศวกรรมคอมพิวเตอร์ แผน ก แบบ ก 2 จำนวน 1 คน

**หลักสูตรปรัชญาดุษฎีบัณฑิต (ปร.ด.)**

- สาขาวิชาวิศวกรรมอุตสาหการ แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.10 การรับบุคคลเข้าศึกษาในระดับบัณฑิตศึกษาตลอดปี**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีผู้สมัครขอเข้าศึกษาต่อในคณะวิศวกรรมศาสตร์ ระดับบัณฑิตศึกษาตลอดปี ประจำภาคการศึกษาต้น ปีการศึกษา 2561 จำนวน 4 คน ขอเข้าศึกษาต่อในหลักสูตรวิศวกรรมศาสตรมหาบัณฑิต สาขาวิชาวิศวกรรมโยธา แผน ก แบบ ก 2 ภาคปกติ ซึ่งได้ผ่านความเห็นชอบจากคณะกรรมการบริหารหลักสูตร วิศวกรรมศาสตรมหาบัณฑิต สาขาวิชาวิศวกรรมโยธา โดยวิธีเวียนครั้งที่ 4/2561 เมื่อวันที่ 19 มิถุนายน 2561 ครั้งที่ 5/2561 เมื่อวันที่ 22 มิถุนายน 2561 และครั้งที่ 6/2561 เมื่อวันที่ 25 มิถุนายน 2561 และได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 42-7/2561 เมื่อวันที่ 2 กรกฎาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.11 พิจารณาเปลี่ยนแปลงระดับคะแนน ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า หน่วยบัณฑิตศึกษาได้เสนอพิจารณาขอเปลี่ยนแปลงระดับคะแนน นายวุฒิไกร ไชยปัญหา รหัสประจำตัว 567040052-7 นักศึกษาสาขาวิชาวิศวกรรมโยธา ระดับปริญญาเอก ประจำภาคการศึกษาปลาย ปีการศึกษา 2560 จำนวน 1 รายวิชา คือ รายวิชา 191997 DISSERTATION จากเกรดเดิม S=2 ขอแก้ไขเป็น S=3 ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 42-7/2561 เมื่อวันที่ 2 กรกฎาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.12 ขอความเห็นชอบแต่งตั้งอาจารย์ประจำหลักสูตร**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ตามมติที่ประชุมคณะกรรมการบัณฑิตศึกษา ในคราวประชุมครั้งที่ 40-5/2561 เมื่อวันที่ 17 พฤษภาคม 2561 มีมติเห็นขอบให้แต่งตั้งอาจารย์ประจำหลักสูตรระดับบัณฑิตศึกษาเพิ่มเติม จำนวน 12 หลักสูตร เนื่องจากมีคณาจารย์ทั้งภายในและภายนอกหลักสูตรที่มีคุณสมบัติเป็นอาจารย์ที่ปรึกษาวิทยานิพนธ์ และอาจารย์ผู้สอบวิทยานิพนธ์ ตามเกณฑ์มาตรฐานหลักสูตรระดับบัณฑิตศึกษา พ.ศ.2558 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ ทั้งนี้ ให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.13 พิจารณาการปรับระดับคะแนน**

รองคณบดีฝ่ายวิชาการได้เสนอต่อที่ประชุมว่า ด้วยงานบริการการศึกษาได้ตรวจสอบหลักสูตรของนักศึกษา ปรากฏว่ามีนักศึกษาลงทะเบียนเรียนวิชาที่ไม่กำหนดในหลักสูตร (นอกหลักสูตร) จำนวน 2 คน ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 25-7/2561 เมื่อวันที่ 27 มิถุนายน 2561 ได้พิจารณาแล้วมีมติให้ปรับระดับคะแนนเป็น S จึงเสนอ ที่ ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

5.14 **ขอความเห็นชอบนักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2560 จำนวน 391 คน และภาคการศึกษาพิเศษ จำนวน 4 คน ซึ่งได้ผ่านการตรวจสอบความถูกต้องจากสาขาวิชาที่สังกัดและงานพัฒนาวิชาการและพัฒนานักศึกษาเรียบร้อยแล้ว และได้ผ่านการกลั่นกรองของคณะกรรมการวิชาการ คณะวิศวกรรมศาสตร์ ในคราวประชุมครั้งที่ 25-7/2561 เมื่อวันที่ 27 มิถุนายน 2561 ดังนี้

**หลักสูตรภาคปกติ**

- สาขาวิชาวิศวกรรมโยธา จำนวน 57 คน

- สาขาวิชาวิศวกรรมไฟฟ้า จำนวน 38 คน

- สาขาวิชาวิศวกรรมเกษตร จำนวน 31 คน

- สาขาวิชาวิศวกรรมอตสาหการ จำนวน 38 คน

- สาขาวิชาวิศวกรรมเครื่องกล จำนวน 50 คน

- สาขาวิชาวิศวกรรมสิ่งแวดล้อม จำนวน 40 คน

- สาขาวิชาวิศวกรรมเคมี จำนวน 30 คน

- สาขาวิชาวิศวกรรมคอมพิวเตอร์ จำนวน 51 คน

**หลักสูตรโครงการพิเศษ**

- สาขาวิชาวิศวกรรมโยธา จำนวน 9 คน

- สาขาวิชาวิศวกรรมไฟฟ้า จำนวน 19 คน

- สาขาวิชาวิศวกรรมเครื่องกล จำนวน 16 คน

- สาขาวิชาวิศวกรรมเคมี จำนวน 16 คน

รวมทั้งสิ้น จำนวน 395 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.**15 **พิจารณาการรับ นายภูมิภัทร จึงเจริญ เป็นอาจารย์ประจำ สังกัดคณะ**

**วิศวกรรมศาสตร์**

ประธานได้เสนอต่อที่ประชุมว่า ตามที่อธิการบดีมหาวิทยาลัยขอนแก่น ได้ร่วมเป็นกรรมการคัดเลือกนักเรียนทุนร่วมกับสถานทูตฝรั่งเศส ประจำประเทศไทย ภายใต้ทุนโครงการ Franco-Thai ประจำปี 2562 เมื่อวันพุธที่ 2 พฤษภาคม 2561 ซึ่งมีผู้ผ่านการคัดเลือกของมหาวิทยาลัยขอนแก่น จำนวน 1 ราย คือ นายภูมิภัทร จึงเจริญ เนื่องจากบุคคลดังกล่าวประสงค์สมัครขอรับทุนไปศึกษาต่อระดับปริญญาเอก ณ ประเทศสาธารณรัฐฝรั่งเศส เมื่อสำเร็จการศึกษาสนใจเป็นอาจารย์ประจำสาขาวิชาด้านวิศวกรรมสิ่งแวดล้อม หรือวิศวกรรมนาโน คณะวิศวกรรมศาสตร์ มหาวิทยาลัยขอนแก่น มหาวิทยาลัยขอนแก่น จึงขอความอนุเคราะห์ให้คณะฯ พิจารณาดังนี้

1. ความเห็นชอบรับบุคคลดังกล่าวเป็นผู้รับทุนร่วมกับสถานทูตฝรั่งเศส ประจำประเทศไทย ภายใต้ทุน Franco-Thai Scholarship 2019 โดยสามารถของบสนับสนุนฯ จากมหาวิทยาลัยขอนแก่นสำหรับค่าใช้จ่ายประจำเดือนในวงเงินเดือนละ 767 ยูโร เป็นเวลา 3 ปี
2. ขอกรอบอัตรากำลัง กรณีบุคคลภายนอก เพื่อมิให้มีผลกระทบต่อกรอบอัตราในคณะฯ บรรจุเมื่อสำเร็จการศึกษา จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยเมื่อสำเร็จการศึกษาให้รับมาสังกัดที่กองบริหารงานคณะก่อน และให้ฝ่ายวิเทศสัมพันธ์และสื่อสารองค์กรจัดทำบันทึกแจ้งผลการพิจารณาไปยังมหาวิทยาลัยขอนแก่น และฝ่ายแผนยุทธศาสตร์และเทคโนโลยีสารสนเทศดำเนินการขอกรอบอัตรากำลังต่อไป**

5.16 **พิจารณาเห็นชอบขอขยายเวลาบันทึกข้อตกลงความร่วมมือกับ Thai**

**Parkerizing Co.,Ltd. และ National institute for Environmental**

**Studies**

รองคณบดีฝ่ายวิเทศสัมพันธ์และสื่อสารองค์กรได้เสนอต่อที่ประชุมว่า ด้วยฝ่ายวิเทศสัมพันธ์และสื่อสารองค์กรได้ดำเนินการจัดทำข้อตกลงความร่วมมือทางวิชาการกับ Thai Parkerizing Co.,Ltd, Thailand และFaculty of Engineering, Khon Kaen University, Thailand และNational Institute for Environmental Studies, Japan ซึ่งเป็นบันทึกข้อตกลงความร่วมมือกันในด้านการวิจัย ได้ขอขยายเวลาบันทึกข้อตกลงความร่วมมือจากวันที่ 30 มิถุนายน 2561 ถึง วันที่ 30 มิถุนายน 2562 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิเทศสัมพันธ์และสื่อสารองค์กรดำเนินการต่อไป**

**5.17 แผนงบประมาณ และแผนยุทธศาสตร์ ประจำปีงบประมาณ พ.ศ. 2562**

**คณะวิศวกรรมศาสตร์**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามที่กองยุทธศาสตร์ มหาวิทยาลัยขอนแก่น ได้กำหนดแนวปฏิบัติและแบบพิมพ์สำหรับการจัดทำแผนงบประมาณ และแผนยุทธศาสตร์ ประจำปีงบประมาณ พ.ศ. 2562 คณะฯ โดยฝ่ายแผนยุทธศาสตร์ และเทคโนโลยีสารสนเทศได้ดำเนินการประมาณการรายรับ - รายจ่าย ประจำปีงบประมาณ พ.ศ.2562 จำแนกตามรายการรายรับ พร้อมกับงบประมาณจากเงินทุนสำรองสะสมของสาขาวิชาและคณะฯ เพื่อให้ครอบคลุมถึงรายละเอียดรายจ่าย ของหน่วยงาน ภารกิจหลัก และแผนการดำเนินงานตามกิจกรรม/โครงการหรือแผนยุทธศาสตร์ ประจำปีงบประมาณ พ.ศ.2562 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ประธานได้แจ้งที่ประชุมเพิ่มเติมว่า ภายในระยะเวลา 2 – 3 ปีหลัง คณะฯ สามารถจัดเก็บเงินทุนสำรองสะสมได้มากกว่า 50 ล้านบาท โดยไม่นับรวมค่าเสื่อมราคาซึ่งกันไว้เป็นการเฉพาะ เพื่อใช้สำหรับซ่อมแซมหรือสร้างอาคารที่จำเป็นต่อไป จึงแจ้งที่ประชุมเพื่อรับทราบ

**มติ** **ที่ประชุมพิจารณาแล้วมีมติเห็นชอบ โดยให้เพิ่มเติมรายการงบประมาณจากเงินทุนสำรองสะสมสาขาวิศวกรรมโยธา ตามความประสงค์ของสาขาวิศวกรรมโยธา และให้ฝ่ายแผนยุทธศาสตร์และเทคโนโลยีสารสนเทศดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล**

6.1 ขอแจ้งประกาศมหาวิทยาลัยขอนแก่นที่ 1400/2561 เรื่อง กำหนดการกระทำอันเป็น การล่วงละเมิดหรือคุกคามทางเพศในการปฏิบัติงานและมาตรการในการป้องกันและ แก้ไขปัญหา

รองคณบดีฝ่ายบริหารได้แจ้งที่ประชุมว่า ตามที่มหาวิทยาลัยขอนแก่นได้ออกประกาศมหาวิทยาลัยขอนแก่น ฉบับที่ 1400/2561 เรื่อง **กำหนดการกระทำอันเป็นการล่วงละเมิดหรือคุกคามทางเพศในการปฏิบัติงานและมาตรการในการป้องกันและแก้ไขปัญหา** เพื่อแจ้งเวียนและประชาสัมพันธ์ให้บุคลากรทราบ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**ระเบียบวาระที่ 7 เรื่องอื่นๆ**

**7.1 การเลือกสาขาวิชาของนักศึกษาสาขาวิชาวิศวกรรมทั่วไป**

หัวหน้าสาขาวิชาวิศวกรรมสิ่งแวดล้อมได้หารือที่ประชุมว่า ตามที่ฝ่ายวิชาการได้ดำเนินการจัดทำหลักเกณฑ์การเลือกสาขาวิชาของนักศึกษาสาขาวิชาวิศวกรรมทั่วไป ประจำปีการศึกษา 2561 โดยผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ เรียบร้อยแล้วนั้น มีหลายฝ่ายยังไม่รับทราบถึงหลักเกณฑ์และห้วงเวลาในการดำเนินการดังกล่าว โดยเฉพาะนักศึกษา พร้อมทั้งกังวลถึงการจัดสรรจำนวนนักศึกษาของแต่ละหลักสูตรให้ตรงตามแผนการรับนักศึกษา จึงขอหารือที่ประชุม

ผู้ช่วยคณบดีฝ่ายวิชาการได้แจ้งที่ประชุมว่า ในการรับนักศึกษาระดับปริญญาตรี ประจำปีการศึกษา 2561 รอบที่ 3 รอบรับตรงทั่วประเทศ คณะฯ สามารถรับนักศึกษาเพิ่มได้เป็นจำนวนประมาณ 370 คน (รวมทุกรอบ) ทั้งนี้ หากคณะฯ รับนักศึกษาได้ตามแผนการรับนักศึกษาในรอบที่ 4 การรับแบบ Admissions คณะฯ จะไม่ต้องดำเนินการเปิดรับสมัครในรอบที่ 5 รับตรงอิสระ จึงแจ้งที่ประชุมเพื่อรับทราบ

**มติ ที่ประชุมรับทราบ และให้ฝ่ายวิชาการรวบรวมข้อมูลผลการเลือกสาขาวิชาของนักศึกษาสาขาวิชาวิศวกรรมทั่วไป ประจำปีการศึกษา 2561 เพื่อใช้ปรับปรุงการดำเนินการในปีถัดไป**

**เลิกประชุมเวลา** 16.43 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**